Matvælaáætlun Sameinuðu þjóðanna varar við að hungursneyð geti blasað við milljónum Afgana. Þurrkum og stríðsástandi sé fyrst og fremst um að kenna. Áríðandi sé að styðja við íbúa landsins.
Mary-Ellen McGroarty, fulltrúí Matvælaáætlunar Sameinuðu þjóðanna, segir árið hafa verið einkar erfitt fyrir Afgani. Hún álítur að skelfilegt ástand sé að skapast í mannúðarmálum í landinu. Auk upplausnar vegna valdatöku Talibana standi íbúar landsins nú frammi fyrir næstverstu þurrkatíð síðustu þriggja ára.
Undanfarin ár hafa verið þau þurrustu í Afganistan um þrjátíu ára sekið. McGroarty telur að fjórtán milljónir manna geti þurft að þola hungur og bætti við að tvær milljónir barna gætu liðið af vannæringu. Hveitiframleiðsla hefur fallið um fjörutíu af hundraði og búfénaður hefur beðið mikinn skaða vegna þurrkanna. Matvælaverð hafi hækkað mjög, hveitisekkur kosti nú tuttuguogfjórum prósentum meira en meðaltal síðustu fimm ára. Hún segir bændur einnig hafa neyðst til að flýja bújarðir sína undan yfirgangi Talibana. Aldingarðar bænda hafa verið eyðilagðir, brýr, vegir og stíflur sömuleiðis.
Því sé forgangsverkefni Matvælaáætlunarinnar að hlaupa undir bagga með Afgönum. Stefnt sé að því að koma níu milljónum til aðstoðar fyrir árslok en hafa verði í huga að nýir stjórnendur séu komnir til valda. Vetur sé harður víða um Afganistan og því verði lögð þung áhersla að koma mataraðstoð til fólks á þeim svæðum.